હિમાચલ પ્રદેશ સહિત ઉત્તર ભારતમાં કાતિલ ઠંડીનું પ્રમાણ વધી રહ્યુ છે ત્યારે આ વિસ્તારમાં જનજીવન પર તેની માઠી અસર જોવા મળી રહી છે. હિમાચલમાં ગઈ કાલે તાપમાનનો પારો શૂન્યથી નીચે જતાં આ વિસ્તારમાં અનેક સ્થળે બરફ જામી જતાં ખાસ કરીને વાહનવ્યવહાર પર તેની સ્પષ્ટ અસર જોવા મળી રહી છે. હવામાન વિભાગે આગાહી કરી છે કે આગામી બે ત્રણ દિવસ તાપામાનનો પારો હજુ થોડો નીચે ઉતરે તેવી સંભાવના છે તેથી આ વિસ્તારમાં આગામી દિવસોમાં કાતિલ ઠંડીનું મોજું ફરી વળશે.